Ma, seun vas ná foto’s van aanranding versprei(Foto: SA Polisie) ŉ 52-jarige vrou en haar 30-jarige seun is in hegtenis geneem ná foto’s van ŉ 12-jarige meisie, met kneusplekke aan haar gesig, wys op sosiale media versprei is. Brig. Leonard Hlathi, woordvoerder van die polisie in Mpumalanga, het gesê die verdagtes, Beuty Mercy Nkosi (52) en Siphosethu Seun Nkuna (30) het na bewering op 6 Maart 2021 die meisie aangerand. Die polisie het vinnig reageer toe die slagoffer die saak aangemeld het. Die twee is in hegtenis geneem. Nkuna, ŉ plaaslike verpleër, het aangevoer die meisie het oneerbiedig opgetree waarna sy aangerand is. Nkosi het glo die meisie tydens die voorval vasgehou. Nkuna voer aan hy wou haar “ŉ les leer”, het Hlathi bygevoeg. Die meisie kon eers die Maandag die saak aanmeld toe sy ŉ patrollievoertuig van die polisie teëgekom het. “Beamptes het haar na ŉ hospitaal geneem vir behandeling en ŉ saak van aanranding met die doel om ernstig te beseer is aanhangig gemaak.” Die beskuldigdes het in die Chief Albert Luthuli-landdroshof verskyn. Hulle is vrygelaat op borgtog. Hulle moet op 15 April 2021 weer in dieselfde hof verskyn.